

**ФАКУЛТЕТ "МЕЖДУНАРОДНА ИКОНОМИКА И ПОЛИТИКА"**

**КАТЕДРА "МЕЖДУНАРОДНИ ОТНОШЕНИЯ"**

 Утвърждавам:

 Доц. д-р Александър Вълков

 в.и.д. Заместник-ректор по обучението

 в ОКС "Бакалавър" и продължаващо обучение

**ТЕМАТИЧЕН ВЪПРОСНИК ЗА ДЪРЖАВЕН ИЗПИТ**

**ОБРАЗОВАТЕЛНО-КВАЛИФИКАЦИОННА СТЕПЕН "БАКАЛАВЪР"**

**СПЕЦИАЛНОСТ "МЕЖДУНАРОДНИ ОТНОШЕНИЯ"**

1. РАЗВИТИЕ НА МЕЖДУНАРОДНИТЕ ОТНОШЕНИЯ КАТО АКАДЕМИЧНА НАУЧНА ДИСЦИПЛИНА. Интелектуални корени и връзки с други дисциплини, онтология, епистемология, нормативност, видове теории, категории. Типове международни отношения. Основни теоретични дебати – възникване, прилики, разлики, функции и критика към големите дебати. Възникване на основните парадигми.

2. ТРАДИЦИОННИ ТЕОРЕТИЧНИ ПОДХОДИ ЗА АНАЛИЗ НА МЕЖДУНАРОДНИТЕ ОТНОШЕНИЯ И ВЪНШНАТА ПОЛИТИКА. Реализъм и либерализъм – същност, принципи на поведение, основни фактори. Видове либерализъм. Неореализъм – предпоставки, елементи, видове. Неолиберализъм – роля на международ­ни­те институции, устойчивост, дизайн, структура, организационна активност.

3. АЛТЕРНАТИВНИ ТЕОРЕТИЧНИ ПОДХОДИ ЗА АНАЛИЗ НА МЕЖДУНАРОДНИТЕ ОТНОШЕНИЯ И ВЪНШНАТА ПОЛИТИКА. Радикални теории – марксизъм, империализъм, световна система, зависимост и икономическо развитие. Конструктивизъм и постмодернизъм – същност, принципи на поведение, основни фактори. Интерпретация за история, пол, граници, идентичност, сила, суверенитет, насилие.

4. РАВНИЩА НА АНАЛИЗ НА МЕЖДУНАРОДНИТЕ ОТНОШЕНИЯ И ВЪНШНАТА ПОЛИТИКА. Системно – видове системи на МО, участници, правила на поведение, промяната, устойчивост; Държавно равнище: държавата според основните теоретични подходи, основни субнационални актьори; Индивидуално ниво - роля на личността в МО според основните теоретични подходи, лидерство, роля на възприятия

5. ВЪНШНА ПОЛИТИКА И МЕЖДУНАРОДНИ ОТНОШЕНИЯ. Основни подходи към определянето на международните отношения и външната политика. Източници на външната политика. Взаимовръзката вътрешна – външна политика. Субекти на външната политика.

6. ВЪНШОПОЛИТИЧЕСКА ДЕЙНОСТ. Външнополитически процес и курс, цели, външнополитическо решение и действие, ценности и приоритети. Външнополитически потенциал, ресурси и средства.

7. ВЪНШНОПОЛИТИЧЕСКА ДЕЙНОСТ. Национални интереси. Сила и влияние във външната политика. Външнополитически ориентации и национални роли. Стратегия и тактика. Адаптация.

8. ВЪНШНА ПОЛИТИКА НА САЩ. „Националната изключителност“ и САЩ. Американски образи и ценности. Президентски доктрини. Взаимодействието на САЩ със света.

9. ВЪНШНА ПОЛИТИКА НА САЩ. Модели за външнополитически решения. Основни центрове на власт. Конституционни правомощия във външната политика. Формални и неформални механизми на въздействие и ограничения.

10. ГЕОПОЛИТИКА – Етапи в развитието. Геополитически концепции. Интереси, право и морал във външната политика и международните отношения.

11. ВЪНШНОПОЛИТИЧЕСКИ МЕХАНИЗЪМ НА РЕПУБЛИКА БЪЛГАРИЯ. Конституционни основи на външнополитическия механизъм. Проблеми на законодателната уредба. Държавни органи за външни отношения и техните правомощия. Взаимодействие между държавните органи. Процесът на приемане на външнополитически решения. Роля на задграничните представителства.

12. ВЪНШНА ПОЛИТИКА И НАЦИОНАЛНА СИГУРНОСТ. Традиционни и нови схващания за сигурността. Дилема на сигурността. Равнища и измерения на сигурността. Гражданско участие и контрол. Проблеми на сигурността (причини и предпоставки).

13. ПОЛИТИКА НА НАЦИОНАЛНА СИГУРНОСТ. Правна уредба и организация. Концепция и доктрина. Ресурси и средства на политиката на сигурност. Система за защита на националната сигурност. Традиционни и алтернативни стратегии. Механизми за сигурност.

14. НАЦИОНАЛНА СИГУРНОСТ И МЕЖДУНАРОДНИ ОТНОШЕНИЯ. Понятие за съюз, елементи на съюзите и мотиви за влизане в съюз, съюзнически конфигурации: характеристики и ефекти за международните отношения. Колективна сигурност.

15. НАЦИОНАЛНА СИГУРНОСТ И МЕЖДУНАРОДНИ ОТНОШЕНИЯ. Проблеми на разоръжаването – всеобщо и пълно, качествено и количествено, минимално сдържане, непровокираща отбрана, бюджетни ограничения, регионално демилитаризиране, мерки за укрепване на доверието и верификация, едностранни инициативи.

16. НАЦИОНАЛНА СИГУРНОСТ И МЕЖДУНАРОДНИ ОТНОШЕНИЯ. Интеграционни теории – функционализъм, федерализъм, неофункционализъм, плурализъм, конструктивизъм, либерален интернговернментализъм, регионализъм. Диференцирана интеграция – формална и неформална, различни скорости, концентрични кръгове. Модели и ефекти на интеграцията.

17. МЕЖДУНАРОДНИ БЛАГА И МЕЖДУНАРОДНО СЪТРУДНИЧЕСТВО. Модели на международни и клубни блага – характеристики и проблеми на колективното действие. Равнища на международно сътрудничество – еднократно, реципрочно, международни режими, комплексна взаимозависимост.

18. МЕЖДУНАРОДНИ КОНФЛИКТИ. Теории за възникване и анализ на конфликтите: инхерентни теории; теории за случайността и ситуацията; теории за взаимодействието. Разрешаване на конфликти. Стратегии за поведение в конфликт.

19. МЕЖДУНАРОДНИ КОНФЛИКТИ. Тенденции в международните конфликти. Поколения и видове войни. „Малки“ войни. „Хибридни“ войни.

20. МЕЖДУНАРОДНИ КОНФЛИКТИ. Международни режими за разрешаване и урегулиране на конфликти: подходите на ООН, НАТО, ЕС, ОССЕ.

21. МЕЖДУНАРОДНИ ПОЛИТИЧЕСКИ КРИЗИ. Същност на кризите. Видове международни политически кризи и критерии за тяхното разрешаване.

22. МЕЖДУНАРОДЕН ТЕРОРИЗЪМ. Дефиниционни елементи. „Стар“ и „нов“ тероризъм. Вълнова теория. Типология. Мотивация. Процес на радикализиране.

23. МЕЖДУНАРОДЕН ТЕРОРИЗЪМ. Теории за тероризма. Типология на терористични организации. Индикатори за формиране на терористични групи. Мерки за противодействие на тероризма.

24. МЕТОДИ ЗА АНАЛИЗ НА МЕЖДУНАРОДНИТЕ ОТНОШЕНИЯ. Научни подходи и типове анализ в политическата наука – еволюционен, функционалистки, структурен, рационалистичен, нормативен, легалистичен, универсалистки. Количествен, качествен, дескриптивен, диагностичен, прогностичен, темпорален, оптимизационен анализ. Класификации и критерии за избор на изследователските методи.

25. МЕТОДИ ЗА АНАЛИЗ НА МЕЖДУНАРОДНИТЕ ОТНОШЕНИЯ – СЪЩНОСТ, ТЕХНИКА И ПРИЛОЖЕНИЕ. Анализ на вторични данни, биографичен метод, контент анализ, симулация, сравнителен анализ и анализ на случаи, ЕСИ, социална оценка, и мрежови анализ.

26. МЕТОДИ ЗА АНАЛИЗ НА МЕЖДУНАРОДНИТЕ ОТНОШЕНИЯ – СЪЩНОСТ, ТЕХНИКА И ПРИЛОЖЕНИЕ. Методи на експертизата. Екстраполация на тренда, сценарии, исторически аналогии. Анализ и управление на политически рискове. Mind map, SWOT, PEST, GHANTT и дърво на целите.

27. ДИПЛОМАЦИЯТА КАТО ВЪНШНА ПОЛИТИКА НА ДЪРЖАВАТА. Развитие на алтернативни или допълващи форми и методи на дипломацията.Публична дипломация и Парадипломация. Перспективи на развитието на дипломацията на ХХІ век и Европейският модел

28. МЕЖДУНАРОДНИ ДИПЛОМАТИЧЕСКИ ПРЕГОВОРИ. Стратегии, тактики и техники за успешни преговори.

29. ОБЩЕСТВЕНОПОЛИТИЧЕСКИ И ИКОНОМИЧЕСКИ ПРОМЕНИ В ЕВРОПА ПРЕЗ ХVІІ–ХVІІІ в. Буржоазно-демократични революции в Европа и САЩ. Сравнителен анализ: причини, предпоставки, последици.

30. ВОЙНАТА В МЕЖДУНАРОДНИТЕ ОТНОШЕНИЯ. Войните от Тридесет-годишната до Кримската и изграждането на системата на баланс на силите. (Тридесетгодишната война /1618-1648/, Войната за испанското наследство (1700), Войната за австрийското наследство /1740-1748/, Седемгодишната война /1750/, Наполеоновите войни /1796-1815/, Кримската война /1853-1856/). Характер, специфични особености, основни принципи на войните. Значението им за развитието на международните отношения.

31. НАЦИИ И НАЦИОНАЛИЗЪМ В ЕВРОПА. Възникване на националните държави в Европа и на Балканите – сравнителен анализ: причини, предпоставки, механизми, последици.

32. БЪЛГАРСКИЯТ ВЪПРОС В МЕЖДУНАРОДНИТЕ ОТНОШЕНИЯ В КРАЯ НА

ХІХ И НАЧАЛОТО НА ХХ-ТИ ВЕК. Възстановяване на българската държава през 1878 г. и задачите на българската външна политика. Румелийски и Македонски въпрос. Външнополитически усилия за териториално обединение и независимост Съединението. Обявяване и признаване на независимостта на България.

33. БАЛКАНИТЕ  В ЕВРОПЕЙСКАТА СИСТЕМА НА МЕЖДУНАРОДНИ ОТНОШЕНИЯ. Съперничеството между големите държави за влияние на Балканите и в Турция. Балканския съюз, Балкански войни и Букурещки договор. Взаимоотношенията между балканските държави след Балканските войни.

34. ПЪРВА СВЕТОВНА ВОЙНА. Причини, предпоставки и характер на войната. Отношенията между съюзниците и дипломатическата борба за привличане на нови съюзници. Балканските държави в плановете на двата съюза. Значение на войната за развитието на международните отношения.

35. ВЕРСАЙСКО-ВАШИНГТОНСКАТА СИСТЕМА НА МЕЖДУНАРОДНИ ОТНОШЕНИЯ. Характер и значение на мирните договори. Основни проблеми във функционирането на системата. Пацифизъм – идеи, инициативи, структури. Кризата на Версайско-Вашингтонската система.

36. РЕВИЗИОНИЗМЪТ НА БЪЛГАРСКАТА ВЪНШНА ПОЛИТИКА МЕЖДУ ДВЕТЕ СВЕТОВНИ ВОЙНИ.

37. ВТОРАТА СВЕТОВНА ВОЙНА. Причини, предпоставки, последици за развитието на международните отношения.

38. “ОСОБЕНОТО УЧАСТИЕ” НА БЪЛГАРИЯ ВЪВ ВТОРАТА СВЕТОВНА ВОЙНА.

ПРОБЛЕМИ НА СЛЕДВОЕННОТО (СЛЕД ВТОРАТА СВЕТОВНА ВОЙНА) УСТРОЙСТВО НА СВЕТА. Договорените между страните от антихитлеристката коалиция принципи за устройство на света и прилагането им след края на войната.

39. ЯЛТЕНСКАТА СИСТЕМА НА МЕЖДУНАРОДНИ ОТНОШЕНИЯ. Същност и основни характеристики. Развитие на противоречието Изток-Запад през 50-те години. Оформянето на военно-политически съюзи. Локални конфликти. Процесът на деколонизация. Движението на необвързаните страни. Надпреварата във въоръжаването и проблемите на разоръжаването.

40. РАЗВЕДРЯВАНЕТО В МЕЖДУНАРОДНИТЕ ОТНОШЕНИЯ. Относителното равновесие във военната област между Изтока и Запада и спадане на напрежението в международните отношения. Договори за урегулиране на проблеми в Централна Европа. Конференция за сигурност и сътрудничество в Европа - Хелзински заключителен акт. Проблемите на разоръжаването в годините на разведряване.

41. ВЪНШНА ПОЛИТИКА НА БЪЛГАРИЯ В ПЕРИОДА НА “СТУДЕНАТА ВОЙНА”. Основни интереси, цели, резултати. Участие във Варшавския до­го­вор и СИВ.

42. КРАЯТ НА “СТУДЕНАТА ВОЙНА” И ПРЕСТРУКТУРИРАНЕТО НА МЕЖДУНАРОДНАТА СИСТЕМА В КРАЯ НА ХХ И НАЧАЛОТО НА ХХІ ВЕК

43. ЕВРОПЕЙСКАТА ИНТЕГРАЦИЯ СЛЕД ВТОРАТА СВЕТОВНА ВОЙНА: Предпоставки, идеи, проекти, движещи сили, обхват, реализация, перспективи.

44. ЕВРОПЕЙСКИ СЪЮЗ: ОБЩИ ПОЛИТИКИ. Договорни основи, цели, институции, инструменти, практика, перспективи.

45. ЕВРОПЕЙСКИ СЪЮЗ: ОБЩА ПОЛИТИКА в областта на външните отношения и сигурността (ОПОВОС). Европейското политическо сътрудничество (ЕПС) – предпоставка и база на ОВППС. Договорни основи, цели, институционална рамка, инструменти, равносметка, перспективи на ОПОВОС. Отношения с ключови международни организации.

46. ВЪНШНОПОЛИТИЧЕСКИ ПРИОРИТЕТИ НА ЕВРОПЕЙСКИЯ СЪЮЗ

47. ОРГАНИЗАЦИЯ НА ВЪНШНИТЕ ОТНОШЕНИЯ НА СЪЮЗА СЪГЛАСНО ЛИСАБОНСКИЯ ДОГОВОР

48. ВЪНШНАТА ПОЛИТИКА НА ВЕЛИКОБРИТАНИЯ. Външнополитически механизъм. Основни интереси и цели. Приоритетни направления и основни действия в края на ХХ и в началото на ХХІ век. Съвременната политика на Великобритания към България.

49. ВЪНШНАТА ПОЛИТИКА НА РУСИЯ. Конституционни основи, външно­по­литически механизъм. Външнополитическа стратегия и тактика през 90-те години на ХХ и в началото на ХХІ век. Основни аспекти на от­но­ше­нията със САЩ. Позиция към процеса на разширяване на Европейския съюз и НАТО на изток. Руската федерация и България.

50. ВЪНШНАТА ПОЛИТИКА НА РУСИЯ. Политиката към бившите съветски републики през 90-те години на ХХ и в началото на ХХІ век. Основни проблеми и резултати в двустранните отношения. Русия и Общността на независимите държави. Руската федерация и конфликтите в постсъветското пространство.

51. ВЪНШНАТА ПОЛИТИКА НА ФРАНЦИЯ. Външнополитически ме­ха­ни­зъм. Основни интереси и цели. Приоритетни направления и основни действия в края на ХХ и в началото на ХХІ век. Съвременната политика на Франция към България.

52. ВЪНШНАТА ПОЛИТИКА НА ФРГ. Външнополитически механизъм. Основни интереси и цели. Външната политика на Ханс-Дитрих Геншер. Обединението на Германия и неговото влияние върху външнополитическата дейност на страната. Съвременната политика на Германия към България.

53. ВЪНШНА ПОЛИТИКА НА БЪЛГАРИЯ. Преходът към нов модел на обществено развитие и преподреждане на външнополитическите приоритети. Кандидатура за членство в ЕС и НАТО. Политиката към Русия в светлината на българската евроатлантическа ориентация.

54. ВЪНШНА ПОЛИТИКА НА БЪЛГАРИЯ. Европейски приоритети. Национална стратегия за присъединяване на Република България към ЕС. Хармонизиране на законодателството. Развитие на преговорния процес.

55. ВЪНШНА ПОЛИТИКА НА БЪЛГАРИЯ. Регионалната политика в Югоизточна Европа. Основни принципи. Състояние на двустранните отношения със страните от региона. Отношение и участие в регионалното сътрудничество.

**ЛИТЕРАТУРА**

Арсов, П., Д. Динков. Международни отношения и външна политика на България, С., ВИИ, 1985.

България във Варшавския договор. (Документално издание на CD ROM). Съставители: Баев Й.(отг. ред.), Младенов Б. и др. Издателство “96 плюс”, С., 2000.

Василева, Е. Международна политическа икономия, С., 2012.

Василева, Е. Конфликтът. Модели и случаи на анализ. С., 2012.

Василева, Ев., Организираната престъпност. Стереотипи, модели, тенденции, ИК-УНСС, С., 2018.

Вълчев, Б., Външнополитически механизъм на България. Правомощия на институциите, С., 2017.

Галтунг, Йохан, Разрешаване на конфликти, София, Сиела, 2005.

Генов, Г., Панушев, Е., За по-голям и по-силен Европейски Съюз. Присъединяването на България. НЕКСТ: София, 2001

Генов, Г. и др. Европейско политическо сътрудничество и интеграция Перспективите на България, Албатрос: С., 2000.

Генов, Г., Савов, Е., Международни дипломатически преговори. С., 2008.

Георгиев, А. Европа в световния ред. С., 2006.

Гочев, А. Конфликтът. Теории и подходи за разрешаване. С., 2011.

Гочев, А. Конфликтът. Ранно сигнализиране и превантивна дипломация. С., 2012.

Гочев, А., Василева, Е.., Хаджиев, Б., Теория на международните отношения, Албатрос, С., 2017.

Дамянов, И. История на Балканските страни в ново време, УНСС, 1982.

Динков, Д. България в европейската интеграция.Издателство “96 плюс”, С., 2002.

Динков, Д. Европейска интеграция. УНСС-ИСК, С., 2003.

Динков, Д. Регионалното сътрудничество в Югоизточна Европа. Издателство Стопанство., С., 2001.

Динков, Д., Неоидентичности в постмодерния свят. С., 2011.

Доуърти, Д., Пфалцграф Р., Теории за международните отношения, т. 1, т. 2, С., 2004.

Йонева, Е.,, Черноморският регион и енергийната сигурност на Европейския съюз, С., 2012.

Кисинджър, Х., Години на промяна, София, ИК „Прозорец” ООД, 1999.

Кръстев, И., След Европа. За силата и слабостта на Европейския съюз, С., 2017.

Манчев, К. История на балканските народи т.І и т.ІІ, София1 2002/2003.

Младенов Б., Дамянов И. Политическа история на Европа – част 1. Издателство “96 плюс”, С., 1997.

Най, Д., Международните конфликти. Теория и практика, С., 1998.

Първанов, А. Балканите в политиката на големите държави, С., 1995.

Първанов, А. Етномалцинствени проблеми в ЮИЕ през 90-те години на ХХ век и евроатлантическата интеграция на Българи. С., Албатрос, 2001.

Ралчев, Пл., Външни отношения на Европейския съюз, С., 2014.

Ралчев, Пл., Външна политика на Великобритания: идентичност, роля и интереси в съвременния свят, С. 2013.

Стефанов, Г. Външна политика. Дипломация. София, Сиела, 2000.

Стефанов, Г., Теория на международните отношения, София, Сиела, 1997.

Хабова, А., Китай – стратегия и външна политика, С. 2018

Хабова, А., ЕС и Китай – принципи, перспективи и предизвикателства, С. 2018

Хаджиев, Б., Конфликтни рефлексии, С., 2017.

Хаджиев, Б., Външна политика на САЩ. Източници, контекст, ефекти, ИК-УНСС, С., 2017.

Хаджиниколов, Д., Европейска икономика, С., 2016.

Чанков, Г., Въздействие на средата върху развитието на Европейския съюз, Научни трудове на УНСС, т. І, 2012.

Шон, Риърдън, Новата дипломация, С., 2015.

Art, Robert J., and Robert Jervis. International Politics: Enduring Concepts and Contemporary Issues. /7th edition/. New York: Pearson Longman, 2005.

Barston, R. Modern Diplomacy. London: Longman /3 edition/, 2006

C. Hill, M. Smith (eds.) International Relations and the European Union, Oxford: Oxford University Press, 2005

Elgström, O., and M. Smith (eds), The European Union’s Roles in International Politics. Concepts and Analysis. London: Routledge, 2006.

Holsti, K. J. International Politics: A Framework for Analysis. Prentice Hall: New York and London, 1974, 1990.

Howorth, J. Security and Defence Policy in the European Union, Basingstoke: Palgrave Macmillan; 2007.

Ръководител катедра

"Международни отношения":

 (доц. д-р Андрей Георгиев)